CELEX: E2019J0001
Language: et
Date: 2019-12-14 00:00:00
Title: Kohtu Otsus 14. detsember 2019 kohtuasjas E-1/19 Andreas Gyrre vs. Norra valitsus, mida esindab laste- ja võrdõiguslikkuse ministeerium (Direktiiv 2005/29/EÜ – Ettevõtja ja tarbija vaheliste tehingutega seotud ebaausad kaubandustavad – I lisa – Punkt 9 – Väitmine või muul moel mulje jätmine, et toote müük on seaduslik, ehkki see tegelikult nii ei ole) 2020/C 90/02

19.3.2020   
            
            
               ET
            
            
               Euroopa Liidu Teataja
            
            
               C 90/2
            
         
      KOHTU OTSUS
      14. detsember 2019
      kohtuasjas E-1/19
      Andreas Gyrre
      vs.
      Norra valitsus, mida esindab laste- ja võrdõiguslikkuse ministeerium
      
         
            (Direktiiv 2005/29/EÜ – Ettevõtja ja tarbija vaheliste tehingutega seotud ebaausad kaubandustavad – I lisa – Punkt 9 – Väitmine või muul moel mulje jätmine, et toote müük on seaduslik, ehkki see tegelikult nii ei ole)
         
      
      (2020/C 90/02)
      Kohtuasjas E-1/19, Andreas Gyrre vs. Norra valitsus, mida esindab laste- ja võrdõiguslikkuse ministeerium, on Borgartingi apellatsioonikohus (Borgarting lagmannsrett) esitanud kohtule EFTA riikide vahelise järelevalveameti ja kohtu asutamist käsitleva lepingu artikli 34 alusel TAOTLUSE, mis käsitleb Euroopa Parlamendi ja nõukogu 11. mai 2005. aasta direktiivi 2005/29/EÜ (mis käsitleb ettevõtja ja tarbija vaheliste tehingutega seotud ebaausaid kaubandustavasid siseturul ning millega muudetakse nõukogu direktiivi 84/450/EMÜ, Euroopa Parlamendi ja nõukogu direktiive 97/7/EÜ, 98/27/EÜ ja 2002/65/EÜ ning Euroopa Parlamendi ja nõukogu määrust (EÜ) nr 2006/2004), eelkõige selle I lisa punkti 9 tõlgendamist. Kohus koosseisus esimees Páll Hreinsson, ettekandev kohtunik Bernd Hammermann ja ad hoc kohtunik Siri Teigum tegi 14. detsembril 2019 otsuse, mille resolutiivosa on järgmine.
      Euroopa Parlamendi ja nõukogu 11. mai 2005. aasta direktiivi 2005/29/EÜ, mis käsitleb ettevõtja ja tarbija vaheliste tehingutega seotud ebaausaid kaubandustavasid siseturul ning millega muudetakse nõukogu direktiivi 84/450/EMÜ, Euroopa Parlamendi ja nõukogu direktiive 97/7/EÜ, 98/27/EÜ ja 2002/65/EÜ ning Euroopa Parlamendi ja nõukogu määrust (EÜ) nr 2006/2004, I lisa punkti 9 tuleb tõlgendada nii, et see hõlmab olukordi, kus ettevõtja väidab või jätab muul viisil mulje, mis põhineb üldisel muljel, mis on keskmisele tarbijale tehinguotsuse tegemise ajal jäetud, et toote müük on seaduslik, ehkki see tegelikult nii ei ole. See ei mõjuta hinnangut sellele, kas siseriiklikes õigusnormides sätestatud keeld, nagu käesolevas asjas, on kohaldatav kas EMP riigis, kus toimub müük, või EMP riigis, kus toimub täitmine, või mõlemas. Seda hinnangut ei mõjuta ka asjaolu, kas kõnealune siseriiklikes õigusnormides sätestatud keeld on hiljem tunnistatud EMP õigusega vastuolus olevaks.